钦定古今图书集成/理学汇编/学行典/第239卷 > 童金
## 钦定古今图书集成/理学汇编/学行典/第239卷 > 童金

按《宁波府志》：“童金，字子丹，家素饶裕。至元间，以才能
荐，授进义副尉，岁督海运。秩满退匾所居曰一闲，筑
堤浚泽，兴水利于乡。仲父鞫拙于治生，服食咸资之，
终其身不怠。即先庐侧筑室百馀楹为义塾，割腴田
四顷，延师以淑来学。别置田二顷，代乡邻之输，及给
贫不能养、死不能殓者。大德中，岁饥，流殍相望，金发”
帑以贷，全活者众。有司奏旌其门。